CELEX: C2007/315/63
Language: bg
Date: 2007-12-22 00:00:00
Title: Дело T-234/04: Решение на Първоинстанционния съд от 8 ноември 2007 г. — Кралство Нидерландия/Комисия (Иск за отмяна — Решение 2004/1/ЕО — Опасни вещества — Необходимост от разрешение от страна на Комисията за запазването на нотифицираните национални разпоредби — Изразяване на позиция от страна на Комисията относно обхвата на хармонизирането — Акт, който подлежи на оспорване — Недопустимост)

22.12.2007   
            
            
               BG
            
            
               Официален вестник на Европейския съюз
            
            
               C 315/34
            
         Решение на Първоинстанционния съд от 8 ноември 2007 г. — Кралство Нидерландия/Комисия
   (Дело T-234/04) (1)
   
   (Иск за отмяна - Решение 2004/1/ЕО - Опасни вещества - Необходимост от разрешение от страна на Комисията за запазването на нотифицираните национални разпоредби - Изразяване на позиция от страна на Комисията относно обхвата на хармонизирането - Акт, който подлежи на оспорване - Недопустимост)
   (2007/C 315/63)
   Език на производството: нидерландски
   Страни
   
      Ищец: Кралство Нидерландия (представители: H. Sevenster, J. van Bakel и M. de Grave)
   
      Ответник: Комисия на Европейските общности (представители: F. Simonetti и M. van Beek)
   
      Страна, встъпила в подкрепа на ищеца: Кралство Дания (представител: J. Molde)
   Предмет
   Искане за отмяна на Решение 2004/1/ЕО на Комисията от 16 декември 2003 година относно националните разпоредби за употребата на късоверижни хлорирани парафини, нотифицирани от Кралство Нидерландия на основание на член 95, параграф 4 [ЕО] (ОВ 2004 г., L 1, стp. 20), доколкото в това решение Комисията счита, че нейното разрешение на основание на член 95, параграф 6 ЕО е необходимо, за да се запазят нидерландските разпоредби относно употребата на късоверижни хлорирани парафини, които не са посочени в Директива 2002/45/ЕО на Европейския парламент и на Съвета от 25 юни 2002 година за изменение за двадесети път на Директива 76/769/ЕИО относно ограничения за пускане на пазара и употреба на някои опасни вещества и препарати (късоверижни хлорирани парафини) (ОВ L 177, стp. 21).
   Диспозитив
   
               1)
            
            
               Отхвърля иска като недопустим.
            
         
               2)
            
            
               Кралство Нидерландия понася на правените от него съдебни разноски, както и тези, направени от Комисията.
            
         
               3)
            
            
               Кралство Дания понася на правените от него съдебни разноски.
            
         
      (1)  ОВ C 94, 17.4.2004 г. (предишно дело C 103/04).